ms id ms ms en ms ca ms la es ms ms ms it en id sl en ms id jv jv ms ms ms id ms id id ms id ms ms ms id ms ms ms id id id ms ms id id id id id id ms id ms en en en en en en es ms ms ms id id id id ceb id tr ms id ms ms ms id en id id ms en ms id ms id id id id id id id id tr en id id
Menjejak Sekolah Asal Che Aminah Yang Membentuk Inspirasi Filem Renjana
Filem Renjana yang disiarkan di Astro First baru-baru ini mendapat sambutan yang hangat daripada penonton. Di samping membawa penonton ke zaman 1900an, filem ini turut mengangkat kisah seorang wanita yang banyak jasanya pada pendidikan anak tempatan.
Diinspirasikan dari kisah benar, filem Renjana mengisahkan perjuangan Che Aminah sebagai guru perempuan pertama di Tanah Melayu. Pelbagai cabaran perlu dihadapi bagi membela hak pendidikan anak bangsa.
Menurut penerbit filem, Norley Aimi Nadiah Shaari, kisah yang berlaku kepada golongan wanita pada zaman tersebut tidak diketahui ramai kerana kurangnya inisiatif untuk diolah menjadi sebuah karya seni.
Selepas melakukan kajian dan pemerhatian, mereka mengambil keputusan untuk menjadikannya sebagai sebuah filem.
“Tidak ramai yang mengetahui kisah seorang wanita yang menjadi guru pertama di Tanah Melayu.
“Tanpa sedar, dia sebenarnya adalah lambang perjuangan wanita yang luhur dalam membela anak bangsa kita sejak dahulu,” katanya lagi.
Menjejak Sekolah Asal Che Aminah
Meskipun diinspirasi dari kisah benar, kisah perjuangan Che Aminah cukup asing dan tidak pernah diceritakan sebelum ini.
Pengarah filem Renjana, Pali Yahya telah berkongsi secara ekslusif kepada Daily Rakyat mengenai inspirasi yang membentuk filem dengan nafas klasik ini.
Memang benar Che Aminah merupakan antara wanita Melayu terawal yang mengajar di Tanah Melayu. Bagi menjejaki wanita istimewa ini, kita perlu kembali ke tahun 1907.
Dalam filem tersebut Che Aminah sering dipandang serong oleh orang kampung kerana dianggap terlalu kebaratan apabila cuba meyakinkan ibu bapa untuk menghantar anak perempuan mereka ke sekolah.
Wanita yang berasal dari Pulau Pinang ini merupakan guru pertama yang mengajar di Sekolah Perempuan Seberang Perak. Pada awalnya, sekolah ini dikenali sebagai Sekolah Perempuan Alor Setar.
Sekolah perempuan dalam filem itu benar-benar wujud kira-kira 120 tahun lepas !
Dibuka pada 23 November 1907 Sekolah Perempuan Seberang Perak merupakan antara sekolah tertua di negeri Kedah. Bangunan asal sekolah ini hanyalah sebuah rumah sewa yang terletak di Jalan Baharu, Alor Setar.
Sekolah ini menerima 5 pelajar sahaja pada hari pertama pembukaan. Antara pelajaran yang diajar ialah menulis dan membaca Jawi, kira-kira, serta kemahiran sulaman dan mengait pada sesi pagi. Sementara bagi sesi petang, pelajar akan diajar membaca Al-Quran.
Setelah setahun dibuka, sekolah ini terpaksa ditutup selama beberapa minggu akibat serangan wabak kolera.
Pada tahun 1911, sekolah ini dicabar lagi dengan gangguan pemuda-pemuda terhadap guru dan murid-murid sehingga sekolah ini terpaksa berpindah ke Kampung Perak.
Sekolah ini terpaksa berpindah atas faktor bangunan sekolah yang sudah terlalu usang. Sekolah ini juga difahamkan telah berpindah ke beberapa lokasi sehingga ke tapak kekal pada tahun 1926 di Seberang Perak yang masih utuh sehingga ke hari ini.
Sekolah Perempuan Alor Setar telah menjadi tempat menimba ilmu bagi ribuan pelajar. Antara pelajar yang pernah menuntut ilmu di sekolah tua ini adalah Rafeah Mohamad dan Habsah Mohamad iaitu kakak kepada Tun Dr. Mahathir Mohamad sementara Tun Mahathir sendiri pula ialah bekas pelajar Sekolah Seberang Perak Lelaki.
Kini sekolah bersejarah ini dikenali sebagai Sekolah Kebangsaan Seberang Perak serta dilengkapi dengan kemudahan  seperti bilik sains, perpustakaan, dan makmal komputer.
Renjana Paparkan Cabaran Wanita Zaman Dahulu Untuk Bersekolah
Filem ini mengangkat pergolakan batin wanita yang sering berdepan dengan kesukaran dalam hidup. Che Aminah yang menjadi watak utama dalam filem ini sering dianggap sial oleh penduduk kampung.
Setelah melalui episod hitam dalam rumah tangganya, Che Aminah bangkit dan mendapat semangat baru dari teman lamanya, Johan.
Untuk menjadi guru, Che Aminah pun mula belajar membaca dan mencipta sejarah sebagai guru wanita terawal di Tanah Melayu.
Menurut Norley, Renjana ambil inspirasi daripada kisah guru pertama itu namun ditambah dengan beberapa plot lain oleh penulis skrip Adza Emi Adenan untuk menghidupkan jalan cerita.
Norley turut akui proses untuk menghidupkan zaman 1900an memerlukan perincian yang teliti dan memakan modal yang besar.
Namun, beliau cukup berpuas hati apabila Renjana berjaya menemui penggemar karya filem tempatan menerusi Astro First.
Pemilihan tema perjuangan wanita serta latar klasik yang jarang diketengahkan ini ternyata adalah langkah yang tepat. Hanya selepas 2 hari tayangan, filem arahan Pali Yahya ini berjaya merangkul carta filem Top 5 di Astro First ! Satu pencapaian yang ternyata cukup baik dan membuktikan bahawa filem sebegini masih ada penggemarnya tersendiri.
Barisan pelakon yang hebat serta keindahan yang dicetuskan dari sinematografi dan warna filem yang menarik juga dilihat menambah lagi daya tarikan filem ini. Jangan lepaskan peluang untuk menonton Renjana yang sudah ditayangkan di Astro First bermula 17 Mac 2022.
Download Premium WordPress Themes Free
Download Premium WordPress Themes Free
Premium WordPress Themes Download
Premium WordPress Themes Download
Kerajaan Pakatan Harapan Secara Rasmi Hilang Majoriti
ULASAN : Siaran World Cup RTM1 Boleh Mendapat Pulangan Rm 250 Juta?
Tips Membuat Racun Organik Yang Selamat
Tinggalkan Balasan Batal balasan
Alamat e-mel anda tidak akan disiarkan. Medan diperlukan ditanda dengan *
Berdoa Sebagai Persediaan Mental Juruterbang Kawal Situasi Cemas
Kuala Lumpur Dilanda Banjir Kilat, Lobi Hotel Basah, Kereta Tenggelam, Sampah Sarap Banyak Sangat Hanyut !
Tragedi Rayan Berulang, Haidar Terjatuh Perigi di Afghanistan dan Kini Dilaporkan Keletihan dan Tertidur
Betul ke Susu Farmasi Ni Boleh Kuruskan Badan ? Ini Penjelasan Dietitian Tentang Fungsi Sebenar ‘Susu Kurus’ Viral Untuk Badan
Belajar Sambil Kerja Cuci Pinggan, Tukang Cuci dan Kutip Buah di Australia
Terkini @ Daily Rakyat
Menjelang Pilihan Raya Umum – Tun Dr Mahathir Kongsi 32 Fakta
Teknik Paling Mudah Cuci Kain Buruk, Tak Perlu Rendam Lama-Lama
“Tak Sanggup Berkongsi Dosa..” Tukang Jahit Tak Ambil Upah Jahit Seluar Ketat Perempuan Dipuji Ramai
“Santai Betul Dia Curi..” Pencuri Selamba Lompat Pagar, Bawa Lari Tong Gas
“Urgent Kot..” Pemandu Subaru Forester Memotong & Memandu Secara Merbahaya Menimbulkan Kemarahan Orang Ramai
Nampak Budak Perempuan Seorang Diri Di Tepi Jalan, Pasangan Suami Isteri Ini Nekad Selamatkan
“Kita Tak Tahu Apa Masalah Dia..” Lagi Kes Wanita Ingin Terjun Jambatan Di Kelantan
Malaysia Bakal Dilanda Banjir Besar? Ini Tips Persediaan Menghadapi Banjir, Pastikan..
“Bukan Menakutkan Tapi Berjagalah..” Empangan Tasik Kenyir Bakal Pecah?
“Alahai Manjanya..” Hampir Satu Jam Lori Hon, Akhirnya Kereta Diangkat Forkflit
“Ramai Yang Lalu Tapi Tak Tumpangkan..” Jalan Seorang Diri Di Tengah Panas, Pakcik Ini Rupa-Rupanya..
Nak Tukar Kad Bank CIMB Atas Talian? Ini Caranya Yang Mudah & Cepat
Kami Bawakan Anda Sinergi Pemberitaan Rakyat. Adakah Kalian Bersama Kami?...
Kemaskini menerusi e-mel. Jika kalian meminati fahaman journalism Daily Rakyat, isikan form di bawah. Kami akan pastikan pemikiran anda dicerna dengan baik, seiring dengan isu rakyat semasa yang melanda Malaysia.
© 2022 Hakcipta terpelihara, melain dinyatakan sumbernya.
Daily Rakyat - Mencerna Pemikiran Masyarakat.